**AIŠKINAMASIS RAŠTAS**

**PRIE SPRENDIMO PROJEKTO ,,DĖL KLAIPĖDOS MIESTO SAVIVALDYBĖS TARYBOS 2009 M. KOVO 27 D. SPRENDIMO NR. T2-138 „DĖL VŠĮ „KLAIPĖDOS KELEIVINIS TRANSPORTAS“ TEIKIAMŲ AUTOMOBILIŲ NUVEŽIMO IR SAUGOJIMO PASLAUGŲ TVARKOS IR KAINŲ NUSTATYMO“** **PRIPAŽINIMO NETEKUSIU GALIOS**

**1. Sprendimo projekto esmė, tikslai ir uždaviniai.**

Teikiamo sprendimo projekto tikslas ir uždaviniai – pagal 2010 m. lapkričio 18 d. pakeistą Administracinių teisės pažeidimų kodeksą, nuo 2011 m. sausio 1 d. nebeliko nuostatos, kad transporto priemonių vairuotojams, už stovėjimą nesilaikant kelio ženklų ar ženklinimo, stovėjimą ant šaligatvio, kai nėra tai leidžiančių kelio ženklų, stovėjimą ant vejos, pėsčiųjų (dviračių) tako, jų transporto priemonės yra priverstinai nuvežamos. Pagal dabartines Administracinių teisės pažeidimų kodekso nuostatas, nustačius aukščiau nurodytus administracinius teisės pažeidimus, daromos transporto priemonės nuotraukos, kuriose užfiksuojami pažeidimai.

Atsižvelgiant į tai, šiuo sprendimo projektu siūlome pripažinti netekusiu galios Klaipėdos miesto savivaldybės tarybos 2009 m. kovo 27 d. sprendimą Nr. T2-138 „Dėl VšĮ ,,Klaipėdos keleivinis transportas“ teikiamų automobilių nuvežimo ir saugojimo paslaugų tvarkos ir kainų nustatymo“.

**2. Projekto rengimo priežastys ir kuo remiantis parengtas sprendimo projektas.**

Projekto rengimo priežastis – pasikeitusios Administracinių teisės pažeidimų kodekso nuostatos.

Sprendimo projektas parengtas vadovaujantis Lietuvos Respublikos vietos savivaldos įstatymo 18 straipsnio 1 dalimi.

**3. Kokių rezultatų laukiama.**

Įgyvendinti Lietuvos Respublikos teisės aktai.

 **4. Sprendimo projekto rengimo metu gauti specialistų vertinimai.**

Projekto rengimo metu specialistai šiame projekte numatomą tvarką vertino ir sprendimo projektą derino.

 **5. Išlaidų sąmatos, skaičiavimai, reikalingi pagrindimai ir paaiškinimai.**

 Nėra.

**6. Lėšų poreikis sprendimo įgyvendinimui.**

 Nėra.

 **7. Galimos teigiamos ar neigiamos sprendimo priėmimo pasekmės.**

Teigiamos pasekmės – Lietuvos Respublikos teisės aktų įgyvendinimas. Neigiamos pasekmės – nėra.

PRIDEDAMA. Klaipėdos miesto savivaldybės tarybos 2009 m. kovo 27 d. sprendimas Nr. T2-138 „Dėl VšĮ ,,Klaipėdos keleivinis transportas“ teikiamų automobilių nuvežimo ir saugojimo paslaugų tvarkos ir kainų nustatymo“, 1 lapas.

Transporto skyriaus vedėjas Rimantas Mockus